Apstiprināts Latvijas Aerokluba

valdes sēdē

**LATVIJAS AEROKLUBS**

**izsludina fotogrāfiju konkursu “LIDOJUMS 2023”**

**KONKURSA NOLIKUMS**

**KONKURSA MĒRĶIS UN UZDEVUMS**:

Attīstīt radošumu ikvienā, kas saistīts ar lidojumu un ļaut tam – LIDOJUMAM - atspoguļoties fotogrāfijās.

Fotogrāfijām jābūt uzņemtām Latvijas teritorijā.

**KONKURSA RĪKOTĀJI**:

Biedrība “Latvijas Aeroklubs” (LAK) – <https://www.aeroclub.lv/>

Sadarbībā ar airBaltic Pilotu Akadēmiju - <https://pilotacademy.lv>

**KONKURSA DALĪBNIEKI**:

Konkursā var piedalīties ikviens bērns, jaunietis vai pieaugušais bez vecuma ierobežojumiem (Dalībnieks).

Konkursā var piedalīties tikai Latvijas iedzīvotāji.

**KONKURSA PIETEIKUMU NOFORMĒŠANA UN IESNIEGŠANA**

Konkursa pieteikums, kas sastāv no aizpildītas pieteikuma anketas (1.pielikums) un fotogrāfijas/ām var tikt iesniegtas tikai elektroniski, iesūtot uz e-pastu info@aeroclub.lv līdz 2023.gada 15.novembrim.

Viens konkursa dalībnieks var iesniegt līdz 3 (trīs) fotogrāfijām.

Fotogrāfijas iesniedzamas .JPEG formātā.

Konkursam iesniegtās fotogrāfijas nedrīkst būt apstrādātas ar datorprogrammām.

Konkursam iesniegtās fotogrāfijas nedrīkst būt uzņemtas agrāk par 2023.gada 1.janvāri.

Pieteikumi, kas neatbildīs Nolikuma prasībām netiks izskatīti.

Kontakti jautājumiem par Konkursa norisi - tālrunis: 26841427, e-pasts: [info@aeroclub.lv](mailto:info@aeroclub.lv)

**FOTOGRĀFIJU LIETOŠANAS TIESĪBAS**

Piedaloties Konkursā, Dalībnieks apliecina, ka ir iesniegto fotogrāfiju autors.

Piedaloties Konkursā, Dalībnieks turpmāk bez atsevišķas saskaņošanas piekrīt tam, ka:

* + Konkursā iesniegtās fotogrāfijas un to digitālie faili paliek Konkursa rīkotāja īpašumā;
  + Konkursa rīkotājs iegūst bezmaksas lietošanas tiesības uz fotogrāfijām;
  + Konkursa rīkotājs fotogrāfijas var izmantot LAK publicitātes un popularizēšanas mērķiem.
  + Konkursa Dalībnieks uzņemas atbildību par atļaujas saskaņošanu ar iesniegtajās fotogrāfijās redzamajiem cilvēkiem par fotogrāfiju publiskošanu, kā arī atbildību pret iespējamām trešo personu pretenzijām saistībā ar iesniegto fotogrāfiju publiskošanu.
  + Piedaloties Konkursā, Dalībnieks piekrīt visiem Nolikuma nosacījumiem.

**DARBU VĒRTĒŠANA, BALVAS:**

Darbus Latvijā vērtēs žūrija. Tās sastāvu apstiprina konkursa rīkotāji - LAK valde.

Konkursā tiek piešķirtas pirmā, otrā un trešā vieta, kā arī var tikt piešķirtas veicināšanas balvas.

Pirmās vietas īpašnieks balvā iegūst dāvanu karti 1 (vienas) stundas lidojumam airBaltic Pilotu Akadēmijā Diamond DA40/42 SIM simulatorā.

Balvas pasniegšana notiks š.g.1.decembrī, kopā ar airBaltic Pilotu Akadēmijas organizētu prezentāciju, iepazīšanos ar airBaltic Training Centru.

Dalību prezentācijā var iegūt ikviens konkursa Dalībnieks, iepriekš piesakoties šī Konkursa pieteikuma anketā (vietu skaits ierobežots), un saņemot apstiprinājumu no Konkursa rīkotājiem.

Otrās, trešās vietas īpašnieki iegūst piemiņas balvas no LAK.

Pielikums

fotogrāfiju konkursa “LIDOJUMS 2023” Nolikumam.

PIETEIKUMA ANKETA

Fotogrāfiju konkursam “LIDOJUMS 2023”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(autora vārds, uzvārds, vecums)

iesniedzu sekojošas fotogrāfijas:

|  |  |
| --- | --- |
| Nr. | Fotogrāfijas nosaukums un apraksts |
| 1. |  |
| 2. |  |
| 3. |  |

Fotogrāfiju autora kontaktinformācija:

Tālrunis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
E-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Atzīmēt atsevišķi:**

Vēlos piedalīties airBaltic Training Centra organizētajā seminārā par airBaltic Training Centru – JĀ/NĒ (vajadzīgo pasvītrot).